ร้านอาหารน่ารักๆกับอาหารแบบคุณแม่สมัยใหม่ เป็นอาหารไทย-ฝรั่งแบบฟิวชั่น ร้านบรรยากาศดี อบอุ่นเป็นกันเองกับสีชมพู มีที่นั่งให้เลือก 3 โซน ทั้งแบบโซฟา แบบเก้าอี้ทั่วไป และกับโซนส่วนตัว เมนูที่ร้านมีให้เลือกเยอะดี ชอบเมนูกุ้งผักหมี่ (ราคา 200 บาท) เป็นกุ้งหมักกับเครื่องเทศพันเส้นหมี่ขาวทอดกรอบ เสิร์ฟคู่กับซัลซ่ารสออกเปรี้ยวๆหวานๆอร่อยค่ะ อีกเมนูคือสปาเก็ตตี้มายเดียร์ (240 บาท) เป็นสปาเก็ตตี้ผัดชีสกับซอสสูตรของทางร้านมีรสเผ็ดๆของน้ำพริกแก้เลี่ยนในตัว สุดยอดอ่ะ ราคาไม่แรง บริการดีด้วย ร้าน My Dear Cafe อยู่ที่ Siam Square One ชั้น 5 ค่ะ ลองมาชิมฝีมือคุณแม่สมัยใหม่ได้ค่า